* বন্যা, ঘুর্ণিঝড় এবং অন্যান্য প্রাকৃতিক দুর্যোগে বাংলাদেশ বেতার উল্লেখযোগ্য ভূমিকা পালন করে থাকে। এ জন্য প্রতি ঘন্টার সংবাদে আবহাওয়ার সর্বশেষ সংবাদ প্রচার করে। প্রতিদিন ৪ বার আবহাওয়ার বিশেষ বিজ্ঞপ্তি প্রচার করা হয়। এছাড়াও কৃষি বিষয়ক অনুষ্ঠানে কৃষক ভাইদেরজন্য বিশেষ আবহাওয়া বার্তা প্রচার করা হয়। ১ নং বিপদ সংকেত এ সাধারণ আবহাওয়া বার্তা দিনে ৫ বার, ২ নং ও ৩ নং বিপদ সংকেতে আবহাওয়ার বিশেষ বিজ্ঞপ্তি, ৩ নং নৌ বিপদ সংকেতের ক্ষেত্রে আধা ঘন্টা পর পর এবং মহাবিপদ সংকেতের ক্ষেত্রে ১৫ মিনিট পর পর এবং আঘাত হানলে ৫ মিনিটপর পর আবহাওয়ার বিশেষ বুলেটিন প্রচার করা হয়। এ অবস্থায় আবহাওয়ার বুলেটিন প্রচারের পাশাপাশি সতর্কতামূলক ব্যবস্থা হিসেবে করণীয় সম্পর্কে দূর্গত মানুষদের সতর্ক করা হয়। এছাড়াও প্রাকৃতিক দুর্যোগ পূর্বপ্রস্ত্ততি, সাবধানতা ও পরবর্তীতে করণীয় এবং দুর্যোগ পরবর্তী পুর্নবাসন বিষয়ক অনুষ্ঠান প্রচার করা হয়। এক্ষেত্রে অবকাঠামো পুন:নির্মাণ, স্বাস্থ্য সচেতনতা এবং কৃষি পুর্নবাসনকে অধিক গুরুত্ব প্রদান করা হয়।